I henhold til nyere forskning ser man at vi mennesker tilbringer opptil 90% av tiden vår innendørs.
Det er derfor mer eller mindre selvsagt at man bør fokusere på luftkvaliteten i hjemmet, siden vi tilbringer så mye tid der.
En luftrenser fungerer ved at den fjerner uønskede partikler fra luften i rommet, slik som eksempelvis støv, røyk, pollen og andre partikler som kan virke irriterende for luftveiene våre.
Selve filtreringen av partiklene gjøres ved hjelp av et partikkel- og/eller gassfilter, som i praksis vil fange opp de uønskede partiklene som befinner seg i luften.
En luftrenser er altså et svært godt valg for deg som vil sikre et sunt inneklima.
Merk likevel at en luftrenser primært vil klare å plukke opp partikler som befinner seg i luften, mens tyngre partikler som raskt faller til bakken vil være vanskeligere å filtrere ut – slik som eksempelvis støvmidd og dyreallergener.